《和杨芸斋送枯崖住兴福韵》
宋代·蒲寿宬

一夜春光到竹门，东风拂拂动閒云。
钳鎚粗了人间债，瓶锡暂抛林下群。
烟塔忽惊当户立，霜钟犹记旧山闻。
高谈亹亹天花落，老衲廊头意自欣。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。